CELEX: 32022D0181
Language: ga
Date: 2022-02-09 00:00:00
Title: Cinneadh Cur Chun Feidhme (AE) 2022/181 ón gCoimisiún an 9 Feabhra 2022 lena leasaítear Cinneadh Cur Chun Feidhme (AE) 2021/260 ón gCoimisiún a mhéid a bhaineann le gluaiseachtaí áirithe d’ainmhithe uisceacha idir na Ballstáit nó idir codanna díobh faoi réir bearta náisiúnta agus Iarscríbhinn I a ghabhann leis a mhéid a bhaineann le stádas galair na hÉireann i ndáil le víreas heirpéis oisre-1μνar (OsHV-1μνar) (Téacs atá ábhartha maidir le LEE)

10.2.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 29/40
               
            
         CINNEADH CUR CHUN FEIDHME (AE) 2022/181 ÓN gCOIMISIÚN
         an 9 Feabhra 2022
         lena leasaítear Cinneadh Cur Chun Feidhme (AE) 2021/260 ón gCoimisiún a mhéid a bhaineann le gluaiseachtaí áirithe d’ainmhithe uisceacha idir na Ballstáit nó idir codanna díobh faoi réir bearta náisiúnta agus Iarscríbhinn I a ghabhann leis a mhéid a bhaineann le stádas galair na hÉireann i ndáil le víreas heirpéis oisre-1μνar (OsHV-1μνar)
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/429 ó Pharlaimint na hEorpa agus ón gComhairle an 9 Márta 2016 maidir le galair in-tarchurtha ainmhithe agus lena leasaítear agus lena n-aisghairtear gníomhartha áirithe i réimse na sláinte ainmhithe (“Dlí maidir le Sláinte Ainmhithe”) (1), agus go háirithe Airteagal 226(3) de,
         De bharr an mhéid seo a leanas:
         
                     (1)
                  
                  
                     Is éard a bhunaítear le Cinneadh Cur Chun Feidhme (AE) 2021/260 ón gCoimisiún (2) liostaí na mBallstát agus na gcodanna díobh a mheastar a bheith saor ó ghalair áirithe ainmhithe uisceacha, nach liostaítear faoi Airteagal 9(1), pointe (d) de Rialachán (AE) 2016/429, nó atá faoi réir clár díothaithe maidir leis na galair sin.
                  
               
                     (2)
                  
                  
                     Go háirithe, is éard a leagtar síos le hAirteagal 4 de Chinneadh Cur Chun Feidhme (AE) 2021/260 na coinníollacha faoinar féidir speicis ainmhithe uisceacha atá soghabhálach i leith na galar sin a aistriú idir na Ballstáit nó idir codanna díobh, lena n-áirítear an ceanglas go mbeidh na hainmhithe sin de thionscnamh Ballstáit nó cuid de a liostaítear a bheith saor ó na galair sin.
                  
               
                     (3)
                  
                  
                     Mar sin féin, léiríonn caighdeáin na hEagraíochta Domhanda um Shláinte Ainmhithe (OIE) (3) agus an taithí phraiticiúil nach gá i gcónaí, ó thaobh sláinte ainmhithe de, d’ainmhithe uisceacha beo agus a ngaiméití a bheith de thionscnamh limistéar atá saor ó ghalar má tá siad le haistriú chuig limistéar atá saor ó ghalar cheana féin nó faoi réir clár díothaithe. I gcásanna áirithe agus maidir le galair áirithe, d’fhéadfaí gur leor ainmhithe uisceacha a chur ar coraintín i mbunaíocht dobharshaothraithe arna formheas i gcomhréir le Rialachán Tarmligthe (AE) 2020/691 ón gCoimisiún (4), uibheacha a dhíghalrú, nó ainmhithe uisceacha a choimeád in uisce le salandacht áirithe faoi dhálaí a leagtar síos, chun an riosca galair a mhaolú.
                  
               
                     (4)
                  
                  
                     Dá bhrí sin, is iomchuí Cinneadh Cur Chun Feidhme (AE) 2021/260 a leasú, chun na bearta maolaithe riosca sin a chur san áireamh, chun trádáil shábháilte na dtráchtearraí sin a éascú.
                  
               
                     (5)
                  
                  
                     Ina theannta sin, d’iarr Éire ar an gCoimisiún “Deighleog 5: Cuan na Beirtrí Buí agus Cuan na Gaillimhe”, a scriosadh ó liosta na ndeighleog atá saor ó Víreas heirpéis oisre-1μvar (OsHV-1μvar) in Éirínn, agus Iarscríbhinn I a ghabhann le Cinneadh Cur Chun feidhme (AE) 2021/260 a leasú dá réir sin. Rinneadh an iarraidh sin ar chúiseanna tráchtála seachas de dheasca ráig ghalair.
                  
               
                     (6)
                  
                  
                     Dá bhrí sin, ba cheart Cinneadh Cur Chun Feidhme (AE) 2021/260 a leasú dá réir sin.
                  
               
                     (7)
                  
                  
                     Tá na bearta dá bhforáiltear sa Chinneadh seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN CINNEADH SEO A GHLACADH:
         
            Airteagal 1
            Leasaítear Cinneadh Cur Chun Feidhme (AE) 2021/260 mar a leanas:
            
                        1.
                     
                     
                        Cuirtear an méid seo a leanas in ionad Airteagal 4:
                        
                           “Airteagal 4
                           Gluaiseachtaí d’ainmhithe uisceacha de speicis shoghabhálacha idir na Ballstáit nó codanna díobh atá faoi réir beart náisiúnta lena n-áirítear cláir dhíothaithe
                           
                              1.   Ainmhithe uisceacha de speicis atá soghabhálach i leith galar faoi leith a liostaítear sa dara colún d’Iarscríbhinn III, ní aistreofar iad chuig na Ballstáit nó codanna díobh a liostaítear sa dara colún nó sa ceathrú colún de na táblaí in Iarscríbhinní I nó II ach amháin sna cásanna seo a leanas:
                              
                                          (a)
                                       
                                       
                                          is de thionscnamh Ballstáit nó cuid de atá siad, Ballstát nó cuid de a liostaítear sa dara colún nó sa cheathrú colún den tábla in Iarscríbhinn I a bheith saor ón ngalar i gceist;
                                       
                                    
                                          (b)
                                       
                                       
                                          tá deimhniú oifigiúil arna eisiúint ag údarás inniúil an Bhallstáit tionscnaimh ag gabháil leo, deimhniú arna dhréachtú i gcomhréir leis an deimhniú sláinte ainmhithe caighdeánach iomchuí a leagtar amach i gCaibidlí 1, 2, 3 nó 5 d’Iarscríbhinn I a ghabhann le Rialachán Cur Chun Feidhme (AE) 2020/2236 ón gCoimisiún (5), ina shonraítear na ráthaíochtaí ábhartha maidir leis na bearta náisiúnta i gceist.
                                       
                                    
                           
                              2.   De mhaolú ar mhír 1, pointe (a), ainmhithe uisceacha de speicis shoghabhálacha i leith galar faoi leith a liostaítear sa dara colún d’Iarscríbhinn III, féadfar iad a aistriú chuig na Ballstáit nó codanna díobh a liostaítear sa dara colún nó sa cheathrú colún de na táblaí in Iarscríbhinní I nó II sna cásanna seo a leanas:
                              
                                          (a)
                                       
                                       
                                          i gcás ainmhithe uisceacha fiáine, chaith siad tréimhse choraintín i mbunaíocht dobharshaothraithe arna formheas i gcomhréir le hAirteagal 15 de Rialachán Tarmligthe (AE) 2020/691 (*1);
                                       
                                    
                                          (b)
                                       
                                       
                                          i gcás na mBallstát nó codanna díobh atá faoi réir bearta náisiúnta maidir le hionfhabhtú le Gyrodactylus salaris sna cásanna seo a leanas:
                                          
                                                      (i)
                                                   
                                                   
                                                      díreach roimh an aistriú, coimeádadh na hainmhithe uisceacha faoi na dálaí a leagtar amach i gCaibidil 10.3., Airteagal 10.3.8., pointe (2) den doiciméad dar teideal Aquatic Animal Health Code de chuid na hEagraíochta Domhanda um Shláinte Ainmhithe (OIE) (*2);
                                                   
                                                
                                                      (ii)
                                                   
                                                   
                                                      díghalraíodh na huibheacha éisc agus coimeádadh iad ina dhiaidh sin faoi na dálaí a leagtar amach i gCaibidil 10.3., Airteagal 10.3.8., pointe (3) den doiciméad dar teideal Aquatic Animal Health Code de chuid OIE.
                                                   
                                                
                                    
                        
                        
                           (*1)  Rialachán Tarmligthe (AE) 2020/691 ón gCoimisiún an 30 Eanáir 2020 lena bhforlíontar Rialachán (AE) 2016/429 ó Pharlaimint na hEorpa agus ón gComhairle a mhéid a bhaineann le rialacha i dtaca le bunaíochtaí dobharshaothraithe agus iompróirí ainmhithe uisceacha (IO L 174, 3.6.2020, lch. 345)."
                        
                        
                           (*2)  OIE Aquatic Animal Health Code, 2021, an 23ú Eagrán.”"
                        
                     
                  
                        2.
                     
                     
                        In Iarscríbhinn I, sa ró ina dtagraítear do Víreas heirpéis oisre-1μvar (OsHV-1μvar), cuirtear an téacs a leagtar amach san Iarscríbhinn a ghabhann leis an gCinneadh seo in ionad na hiontrála a bhaineann le hÉirinn.
                     
                  
         
            Airteagal 2
            Tiocfaidh an Cinneadh seo i bhfeidhm an triú lá tar éis lá a fhoilsithe in Iris Oifigiúil an Aontais Eorpaigh.
         
         
            Arna dhéanamh sa Bhruiséil, 9 Feabhra 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 84, 31.3.2016, lch. 1.
         
            (2)  Cinneadh Cur Chun Feidhme (AE) 2021/260 ón gCoimisiún an 11 Feabhra 2021 lena bhformheastar bearta náisiúnta arna gceapadh chun an tionchar a bhíonn ag galair áirithe ainmhithe uisceacha a theorannú i gcomhréir le hAirteagal 226(3) de Rialachán (AE) 2016/429 ó Pharlaimint na hEorpa agus ón gComhairle agus lena n-aisghairtear Cinneadh 2010/221/AE ón gCoimisiún (IO L 59, 19.2.2021, lch. 1).
         
            (3)  OIE Aquatic Animal Health Code, 2021, an 23ú Eagrán.
         
            (4)  Rialachán Tarmligthe (AE) 2020/691 ón gCoimisiún an 30 Eanáir 2020 lena bhforlíontar Rialachán (AE) 2016/429 ó Pharlaimint na hEorpa agus ón gComhairle a mhéid a bhaineann le rialacha i dtaca le bunaíochtaí dobharshaothraithe agus iompróirí ainmhithe uisceacha (IO L 174, 3.6.2020, lch. 345).
         
            (5)  Rialachán Cur Chun Feidhme (AE) 2020/2236 ón gCoimisiún an 16 Nollaig 2020 lena leagtar síos rialacha maidir le cur i bhfeidhm Rialacháin (AE) 2016/429 agus (AE) 2017/625 ó Pharlaimint na hEorpa agus ón gComhairle a mhéid a bhaineann le deimhnithe sláinte ainmhithe caighdeánacha i dtaca le teacht isteach coinsíneachtaí ainmhithe uisceacha agus le hearraí áirithe de bhunadh ainmhíoch ó ainmhithe uisceacha isteach san Aontas agus lena ngluaiseachtaí laistigh den Aontas, i dtaca le deimhniúchán oifigiúil a mhéid a bhaineann leis na deimhnithe sin agus lena n-aisghairtear Rialachán (CE) Uimh. 1251/2008, (IO L 442, 30.12.2020, lch. 410).
      
      
         
            IARSCRÍBHINN
            
               
                           “Víreas heirpéis oisre -1μvar (OsHV-1 μvar)
                        
                        
                           Éire
                        
                        
                           IE
                        
                        
                           Deighleog 1: Cuan na gCaorach
                           Deighleog 3: Cuan Chill Ala, Bá Chnocán na Líne agus Cuan an Fhóid Duibh
                           Deighleog 4: Cuan Bharr an tSrutha
                           Deighleog A: Gorlann Bhá Thrá Lí”